《晚春青门林亭燕集》
唐代·耿湋

都门连骑出，东野柳如丝。秦苑看山处，王孙逐草时。

欢游难再得，衰老是前期。林静莺啼远，春深日过迟。

落花今夕思，秉烛古人诗。对酒当为乐，双杯未可辞。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。